
	ACTA (EXTRACTE)


	Expedient núm.: 
	Òrgan col·legiat: 

	JGL/2018/8 

	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	19 de febrer de 2018 

	Durada 
	des de les 20.00 fins a les 20.50 hores 

	Lloc 
	saló de sessions de la casa consistorial 

	Presidida per 
	Lluís Xavier Villaró i Gonzàlez

	Secretari 
	Òscar Campos i Planes 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
David Rodríguez González, alcalde


Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CULTURA
	Expedient 297/2018. Àtic Taller Musical - utilització material

	Favorable
	Tipus de votació: unanimitat

	Vista la sol·licitud presentada i subscrita per Àtic Taller Musical, en què demana poder utilitzar un escenari, una connexió al subministrament elèctric i l'equip de so i el tècnic el dia 23 d'abril, a les 18.00 hores, a la plaça Major, per dur a terme el recital de poesia i música La música de les paraules, a càrrec d'alumnes de l'Àtic;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita, excepte el tècnic de so, que dependrà de la seva disponibilitat, ja que és un dia en què hi ha la celebració de certàmens literaris en les diferents instal·lacions municipals.


GOVERNACIÓ
	Expedient 293/2018. Agrupament Escolta i Guia Sant Antoni Abat - acampada juvenil, 24-28  de març 

	Favorable
	Tipus de votació: unanimitat

	Vista la sol·licitud presentada i subscrita per AGG, membre de l'Agrupament Escolta i Guia Sant Antoni Abat, amb núm. de cens 0000300273, en què exposa que aquest Agrupament està afiliat a Minyons Escoltes i Guies Sant Jordi de Catalunya, entitat legalment reconeguda per la Direcció General de Joventut de la Generalitat de Catalunya i comunica que faran una acampada juvenil a Solsona, entre els dies 24 i 28 de març;
 
A proposta de la regidora delegada de Governació,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar a la sol·licitant que l'Ajuntament es dona per assabentat de l'activitat.


 

HISENDA
	Expedient 298/2018. Aprovació del padró fiscal del cànon de l'aigua dels establiments ramaders, any 2016

	Favorable
	Tipus de votació: unanimitat

	Atès que ha estat confeccionat el padró del cànon de l’aigua dels establiments ramaders de l’any 2016;
A proposta del regidor delegat d’Hisenda, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Aprovar el padró fiscal corresponent a l’any 2016 del cànon de l’aigua per als establiments ramaders.
2. Determinar com a període voluntari de cobrament els mesos març i abril de 2018.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


PERSONAL
	Expedient TB BARRIS 2017. Contractació d'un/a tècnic/a en serveis educatius per executar el projecte inclòs a l’expedient CTB-033/17

	Favorable
	Tipus de votació: unanimitat

	Vist que el Ple de l’Ajuntament de Solsona, el dia 27 de gener de 2017, acordà considerar que existeixen necessitats urgents i inajornables que fan necessària la contractació de personal laboral temporal per executar programes subvencionats;
Vista la sol·licitud de subvenció per a la contractació d’un tècnic en serveis educatius, entre d’altres projectes, presentada per aquest ajuntament en data 31 de juliol de 2017, d’acord amb la Resolució TSF/1324/2017, de 25 de maig;
Vista la resolució del Servei d’Ocupació de Catalunya d’11 de desembre de 2017, on es resol atorgar a l’Ajuntament de Solsona una subvenció per a la contractació d’un tècnic per executar el programa «projecte de suport educatiu per impulsar l’aprenentatge de llengües estrangeres» durant sis mesos a temps parcial (exp. CTB-033/17);
Vista l’oferta de treball presentada al SOC de Solsona i vista l’acta dels responsables de la selecció de personal realitzada amb data 15 de febrer de 2018;
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda contractar a DVC, amb DNI *520C, durant sis mesos a temps parcial (18,75 hores setmanals), a partir del dia 1 de març de 2018, per ocupar el lloc de tècnic en serveis educatius i executar el projecte inclòs a l’expedient CTB-033/17.


 
URBANISME
	 Expedient 97/2018. Llicència urbanística - ampliar la xarxa de gas natural i donar servei a nous clients - C/ Anoia, 13

	Favorable
	Tipus de votació: unanimitat

	Vista la sol·licitud de Gas Natural Catalunya, SA, amb CIF núm. A63485890, en què demana llicència d’obres per ampliar la xarxa de gas natural i donar servei a nous clients en el carrer de l'Anoia, 13, a partir de la xarxa existent en aquest carrer, (exp. Mn15/19.02.2018);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Concedir la llicència sol·licitada, un cop pagat l'impost sobre construccions,  instal·lacions i obres, amb les condicions que es detallen a continuació:
- Les obertures de rases al paviment, en general, es realitzaran totes amb disc. Els paviments afectats seran reposats amb paviments de les mateixes característiques que els destruïts.
- En cas de llambordes o peces de pedra caldrà una aixecada i retirada manual dels elements del paviment i una posterior reutilització dels mateixos.
- La reposició serà, en el cas de calçada amb paviment de formigó, capa de formigó amb gruix de 20 cm i  amb acabat com l’existent a la zona afectada, de R.C.: 20N/mm2, ME B500T  20 cm x 20 cm de D.5 mm x 5 mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R.C.: 20N/mm2 i damunt es col·locarà el panot; en el cas d’acabat en formigó vist, se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars. Per damunt la canonada es col·locarà la corresponent banda de senyalització.
- El reblert de les rases es farà amb material verge tipus sauló/sorra de riu..., compactat mecànicament i en les condicions idònies d’humitat, de manera que s’assoleixi una compactació assimilable al 95% P.M. Caldrà presentar als Serveis Tècnics Municipals un assaig de la compactació d’aquest reblert de les rases.
- En rases per zones enjardinades per damunt del reblert es col·locarà un gruix mínim de 30 cm de substrat original del propi terreny.  La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars.
- En tots els casos, si l’amplada de la rasa és de 20 cm, el reblert es farà amb morter de reblert fluid.
- En cas de preveure una ocupació de la via pública a causa de les obres a executar (extracció de runes, amuntegament de material, etc) caldrà que se sol·liciti explícitament l’autorització i, en cas de qualsevol alteració en la mobilitat urbana, es posarà en consideració per la Policia Local i, per tant, serà advertida pel sol·licitant per tal d’acordar una regulació del trànsit rodat i de vianants.
- L’obra haurà d’estar perfectament delimitada, tant frontalment com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i, en general, quan el nivell lumínic existent ho aconselli.
- S’haurà de protegir qualsevol obstacle en voreres o calçades, tals com acopis de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
- Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals. En relació als serveis municipals es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que a més a més de les xarxes de serveis que apareixen en els plànols també cal contemplar l'existència de les connexions dels immobles existents a les mateixes.
- Tots els serveis públics (Gas Natural disposa de la documentació amb tots els serveis públics de la ciutat) o privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions. En relació als serveis municipals es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que, a més a més de les xarxes de serveis que apareixen en els plànols, també cal contemplar l'existència de les connexions dels immobles existents a les mateixes.
- Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local.
Qualsevol incidència o alteració de les previsions inicials serà contrastada amb els Serveis Tècnics Municipals.
- Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
- S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.
- És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
- Es demana que l’empresa que executi les obres d’acord amb els condicionants de la  llicència tingui a disposició de la inspecció municipal els albarans de compra del formigó.
- Abans de l'inici de l'obra cal incorporar a l'expedient l'assumeix de direcció tècnica de l'obra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


 
El president aixeca la sessió, de la qual, com a secretari, estenc aquesta acta.

Vist i plau
El secretari
El president

